**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**«Коми Республика мутасын пӧжарысь видзчысян юкӧнын**

**ӧткымын юалӧм йылысь» Коми Республикаса Оланпаслӧн**

**2 статьяӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2022 вося сора тӧлысь 28 лунӧ

**1 статья.** Пыртны «Коми Республика мутасын пӧжарысь видзчысян юкӧнын ӧткымын юалӧм йылысь» Коми Республикаса Оланпаслӧн 2 статьяӧ (Коми Республикаса канму власьт органъяслӧн индӧд-тшӧктӧмъяс, 2007, 1 №, 4673 ст.; 7 №, 4912 ст.; 2008, 2 №, 6 ст.; 2009, 7 №, 81 ст.; 2011, 23 №, 590 ст.; 2014, 9 №, 112 ст.; 27 №, 525 ст.; 2015, 4 №, 33 ст.; 2016, 12 №, 146 ст.; 2021, 10 №, 204 ст.) татшӧм вежсьӧмъяс:

1. Медводдза юкӧнса 3 пункт гижны тадзи:

«3) Россия Федерацияса Оланподулӧн, федеральнӧй оланпасъясӧн, Коми Республикаса Оланподулӧн да Коми Республикаса оланпасъясӧн урчитӧм мукӧд уджмог.».

2. Мӧд юкӧнын:

1) 2 пунктын «объектъясын, кутшӧмъяс пырӧны Россия Федерацияса Веськӧдлан котырӧн вынсьӧдан объектъяс лыддьӧгӧ, кутшӧмъяс ёна тӧдчанаӧсь странаын войтыркостса видзчысянлун серти, пӧжар лоны вермана мукӧд торйӧн тӧдчана объектъясын, Россия Федерацияса войтырлӧн торйӧн дона культура озырлун объектъясын пӧжаръяс кындзи» кывъяс вежны «объектъясын пӧжаръяс кындзи, кутшӧмъяс пырӧны странаын войтыркостса видзчысянлун серти ёна тӧдчана объектъяс, пӧжар лоны вермана мукӧд торйӧн тӧдчана объект, Россия Федерацияса войтырлӧн торйӧн дона культура озырлун объектъяс лыддьӧгӧ, кутшӧмӧс вынсьӧдӧ Россия Федерацияса Веськӧдлан котыр» кывъясӧн;

2) содтыны татшӧм сюрӧса 24 да 25 пунктъяс:

«24) челядьӧс шойччӧдан да налысь дзоньвидзалун бурмӧдан организацияяслӧн мутасъяслысь, сад вӧдитан либӧ градвыв пуктас вӧдитан мутасъяслысь лыддьӧг вынсьӧдӧм, кӧні вермасны лоны вӧрса пӧжаръяс;

25) «Пӧжарысь видзчысянлун серти корӧмъяс йылысь техническӧй уджаланарт» Федеральнӧй оланпаслӧн 83 статьяса 7 юкӧн серти пӧжар лоӧм йылысь сигналъяс пӧжарнӧй охраналӧн юкӧдувъясӧ мӧдпӧлалӧмсӧ котыртан пӧрадок вынсьӧдӧм;».

**2 статья.** Тайӧ Оланпасыс вынсялӧ сійӧс официальнӧя йӧзӧдӧм бӧрын дас лун кольӧм мысти.

Коми Республикаса Веськӧдлан котырлы примитны нормативнӧй инӧда актъяс, кутшӧмъяс могмӧдӧны тайӧ Оланпас збыльмӧдӧмсӧ.

Коми Республикаса Юралысь В.В. Уйба

Сыктывкар

2022 вося моз тӧлысь 5 лун

71-РЗ №